
54 DR.30.11.2020 

 
(SOP) yang akan diguna pakai di seluruh Mahkamah-mahkamah Syariah. Usaha 
tersebut juga melalui perbincangan dalam Persidangan Ketua-ketua Hakim Syarie 
Seluruh Malaysia dan Mesyuarat Ketua-ketua Pendaftar Mahkamah Syariah baru-baru 
ini. Inisiatif-inisiatif berbentuk inovasi juga telah diperkenalkan bagi mempercepatkan 
penyelesaian kes dan kelancaran pengurusan pentadbiran syariah.  

Soalan seterusnya daripada Yang Berhormat Parit Buntar berkenaan 
penjelasan kenapa bajet JKSM dalam trend menurun dari tahun 2018, tahun 2019, tahun 
2020 dan tahun 2021. Untuk makluman Yang Berhormat, peruntukan mengurus JKSM 
mengalami sedikit penurunan dari tahun 2019 hingga tahun 2020 disebabkan oleh 
bayaran sewa beli perabot pejabat di Kompleks Islam Putrajaya telah diselesaikan pada 
tahun 2019. Bagi peruntukan pembangunan pula, peruntukan sebanyak RM20 juta yang 
telah diluluskan pada tahun 2021 melibatkan empat projek pembangunan Mahkamah 
Syariah sedia ada iaitu: 

(i) Kompleks Mahkamah Syariah Negeri Sabah; 

(ii) Kompleks Mahkamah Syariah Negeri Pahang; 

(iii) Mahkamah Syariah Daerah Papar; dan  

(iv) Mahkamah Syariah Daerah Tawau. 

Sehingga 30 November 2020, prestasi perbelanjaan pembangunan JKSM telah 
mencapai 99.95 peratus.  

Bagi soalan daripada Yang Berhormat Kuala Krai berkenaan isu memperkasa 
Mahkamah Syariah daripada segi perjawatan hakim. Sebagaimana yang saya nyatakan 
bahawa kerajaan sedang berusaha untuk memperkasa Mahkamah Syariah dengan 
melihat semua emolumen hakim-hakim syarie serta juga hakim-hakim Mahkamah Sivil 
melalui kajian bagi mewujudkan Akta Saraan Hakim Syarie dan penubuhan Suruhanjaya 
Kehakiman Syarie. 

Soalan yang terakhir daripada Yang Berhormat Parit Buntar berkenaan dengan 
usaha-usaha untuk memastikan pendaftaran kes secara online. Berkenaan dengan 
pendaftaran secara online, e-Filling dan juga e-Review perkara tersebut telah pun 
dimasukkan dalam program sedia ada di bawah Projek Penyambungan Transformasi e-
Syariah Versi 3, insya-Allah. 

Soalan yang terakhir isu memperkasa melalui peringkat peningkatan hierarki 4 
tier yang ditanya oleh Yang Berhormat Kuala Krai. Usaha-usaha ini masih lagi berterusan 
dan mendapatkan pandangan dan persetujuan daripada pihak berkuasa negeri kerana 
Mahkamah Syariah terletak di bawah bidang kuasa Duli Yang Maha Mulia Seri Paduka 
Baginda Yang di-Pertuan Agong, juga Sultan dan Raja setiap negeri. 

Jadi insya-Allah kita akan lakukan dengan sebaik mungkin. Akhir kalam, saya 
tutup dengan doa. [Membaca sepotong doa] Wassalammualaikum warahmatullahi 
wabarakatuh. 

Tuan Sabri bin Azit [Jerai]: Waalaikumsalam warahmatullahi wabarakatuh. 

Tuan Pengerusi: Waalaikumussalam. Ahli-ahli Yang Berhormat, masalahnya 
ialah bahawa wang sejumlah RM6,947,533,700 untuk Kepala B.1, B.2, B.3, B.4, B.5, B.6, 
B.7, B.8, B.9 dan B.40; Anggaran Perbelanjaan Mengurus 2021 jadi sebahagian daripada 
Jadual hendaklah disetujukan. 

[Masalah dikemuka bagi diputuskan] 

 

Beberapa Ahli: [Berucap tanpa menggunakan pembesar suara]  

Dato’ Mahfuz bin Haji Omar [Pokok Sena]: Belah bahagi. 

Tuan Pengerusi: Ada 15 orang ya? 

Tuan Mohamad bin Sabu [Kota Raja]: Belah bahagi semua kementerian. 

■1400 

 Tuan Pengerusi: Ahli-ahli Yang Berhormat, oleh sebab lebih daripada 15 orang 
bangun meminta diadakan belah bahagian, maka mengikut Peraturan Mesyuarat 46(4), 
saya memerintahkan supaya satu belah bahagian diadakan sekarang.  

Setiausaha, sila bunyikan loceng selama dua minit.  

 [Loceng dibunyikan]  



(SOP) yang akan diguna pakai di seluruh Mahkamah-mahkamah Syariah. Usaha tersebut juga melalui perbincangan dalam Persidangan Ketua-ketua Hakim Syarie Seluruh Malaysia dan Mesyuarat Ketua-ketua Pendaftar Mahkamah Syariah baru-baru ini. Inisiatif-inisiatif berbentuk inovasi juga telah diperkenalkan bagi mempercepatkan penyelesaian kes dan kelancaran pengurusan pentadbiran syariah. Soalan seterusnya daripada Yang Berhormat Parit Buntar berkenaan penjelasan kenapa bajet JKSM dalam trend menurun dari tahun 2018, tahun 2019, tahun 2020 dan tahun 2021. Untuk makluman Yang Berhormat, peruntukan mengurus JKSM mengalami sedikit penurunan dari tahun 2019 hingga tahun 2020 disebabkan oleh bayaran sewa beli perabot pejabat di Kompleks Islam Putrajaya telah diselesaikan pada tahun 2019. Bagi peruntukan pembangunan pula, peruntukan sebanyak RM20 juta yang telah diluluskan pada tahun 2021 melibatkan empat projek pembangunan Mahkamah Syariah sedia ada iaitu: (i) Kompleks Mahkamah Syariah Negeri Sabah; (ii) Kompleks Mahkamah Syariah Negeri Pahang; (iii) Mahkamah Syariah Daerah Papar; dan (iv) Mahkamah Syariah Daerah Tawau. Sehingga 30 November 2020, prestasi perbelanjaan pembangunan JKSM telah mencapai 99.95 peratus. Bagi soalan daripada Yang Berhormat Kuala Krai berkenaan isu memperkasa Mahkamah Syariah daripada segi perjawatan hakim. Sebagaimana yang saya nyatakan bahawa kerajaan sedang berusaha untuk memperkasa Mahkamah Syariah dengan melihat semua emolumen hakim-hakim syarie serta juga hakim-hakim Mahkamah Sivil melalui kajian bagi mewujudkan Akta Saraan Hakim Syarie dan penubuhan Suruhanjaya Kehakiman Syarie. Soalan yang terakhir daripada Yang Berhormat Parit Buntar berkenaan dengan usaha-usaha untuk memastikan pendaftaran kes secara online. Berkenaan dengan pendaftaran secara online, e-Filling dan juga e-Review perkara tersebut telah pun dimasukkan dalam program sedia ada di bawah Projek Penyambungan Transformasi e- Syariah Versi 3, insya-Allah. Soalan yang terakhir isu memperkasa melalui peringkat peningkatan hierarki 4 tier yang ditanya oleh Yang Berhormat Kuala Krai. Usaha-usaha ini masih lagi berterusan dan mendapatkan pandangan dan persetujuan daripada pihak berkuasa negeri kerana Mahkamah Syariah terletak di bawah bidang kuasa Duli Yang Maha Mulia Seri Paduka Baginda Yang di-Pertuan Agong, juga Sultan dan Raja setiap negeri. Jadi insya-Allah kita akan lakukan dengan sebaik mungkin. Akhir kalam, saya tutup dengan doa. [Membaca sepotong doa] Wassalammualaikum warahmatullahi wabarakatuh. Tuan Sabri bin Azit [Jerai]: Waalaikumsalam warahmatullahi wabarakatuh. Tuan Pengerusi: Waalaikumussalam. Ahli-ahli Yang Berhormat, masalahnya ialah bahawa wang sejumlah RM6,947,533,700 untuk Kepala B.1, B.2, B.3, B.4, B.5, B.6, B.7, B.8, B.9 dan B.40; Anggaran Perbelanjaan Mengurus 2021 jadi sebahagian daripada Jadual hendaklah disetujukan. [Masalah dikemuka bagi diputuskan]. Beberapa Ahli: [Berucap tanpa menggunakan pembesar suara] Dato' Mahfuz bin Haji Omar [Pokok Sena]: Belah bahagi. Tuan Pengerusi: Ada 15 orang ya? Tuan Mohamad bin Sabu [Kota Raja]: Belah bahagi semua kementerian. #1400 Tuan Pengerusi: Ahli-ahli Yang Berhormat, oleh sebab lebih daripada 15 orang bangun meminta diadakan belah bahagian, maka mengikut Peraturan Mesyuarat 46(4), saya memerintahkan supaya satu belah bahagian diadakan sekarang. Setiausaha, sila bunyikan loceng selama dua minit. [Loceng dibunyikan].